Document ID: 32005R0642

32005R0642
L 107/14
JURNALUL OFÍCIAL AL UNIUNII EUROPENE
REGULAMENTUL (CE) NR. 642/2005 AL COMISIEI
din 27 aprilie 2005
de impunere a cerințelor de informare și de testare pentru producătorii sau importatorii de anumite substanțe prioritare în conformitate cu Regulamentul (CEE) nr. 793/93 al Consiliului privind evaluarea și controlul riscurilor prezentate de substanțele existente
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 793/93 al Consiliului din 23 martie 1993 privind evaluarea și controlul riscurilor prezentate de substanțele existente (1), în special articolul 10 alineatul (2),
întrucât:
(1)
Raportorii, desemnați de statele membre în conformitate cu articolul 10 alineatul (1) din Regulamentul (CEE) nr. 793/93, au evaluat informațiile prezentate de producători și importatori cu privire la unele substanțe prioritare. După consultarea producătorilor și importatorilor în cauză, raportorii au stabilit că este necesar, pentru evaluarea riscurilor, să ceară acestor producători și importatori să prezinte informații suplimentare și să efectueze testări suplimentare.
(2)
Informațiile necesare pentru evaluarea substanțelor în cauză nu sunt disponibile de la producătorii sau importatorii anteriori. Producătorii și importatorii au constatat că testările pe animale nu pot fi înlocuite sau limitate prin folosirea altor metode.
(3)
Prin urmare, este cazul să se ceară de la producătorii și importatorii de substanțe prioritare să prezinte informații suplimentare și să efectueze testări suplimentare pe aceste substanțe. Protocoalele prezentate de către raportori Comisiei trebuie folosite pentru efectuarea acestor testări.
(4)
Măsurile prevăzute de prezentul regulament sunt conforme cu avizul comitetului instituit în temeiul articolului 15 din Regulamentul (CEE) nr. 793/93,
ADOPTĂ PREZENTUL REGULAMENT:
Articolul 1
Producătorii și importatorii substanțelor menționate în anexă, care au prezentat informațiile în conformitate cu cerințele prevăzute la articolele 3, 4, 7 și 9 din Regulamentul (CEE) nr. 793/93, furnizează informațiile și efectuează testele menționate în anexă și comunică rezultatele raportorilor desemnați.
Testele sunt realizate în conformitate cu protocoalele specificate de raportori.
Rezultatele sunt comunicate în termenele stabilite în anexă.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 aprilie 2005.

Labels: 12
0
1
20